612 



L. A. Neugebauer. 



inter coccygeas sita vero brevissima et ipsi renum posteriori margini 

 apposita (cfr. Tab. XLIV. Fig.X). 



§ 150. 



VII. In Emberiza hortulana (mare): Pars media s. inter venas 

 coccygeas externas sita arcus venosi hypogastrici erat magis 

 etiam, quam in Paro, retrorsum protracta, ita ut eius distantia a reni- 

 bus fere integram lineam valuerit, itidem quoque et distantia inter 

 venas illas erat maior. Coccygeas internas mihi nullas discer- 

 nere contigit. Vena hypogastricomesenterica abibat a partis 

 mediae arcus venosi parte sinistra. Arteria coccygea commu- 

 nis erat subter medio arcu venoso sita ibidemque discedebat in ar- 

 terias coccygeas laterales et coccygeam mediam. 



§ 151. 



VIII. in Fringilla Spino (femina): Venae coccygeae exter- 

 na e mihi visae sunt inter vertebram coccygeam primain et sacralem 

 ultimam in pelvim descendere. Venarum coccygearum interna- 

 rum una tantum praesto erat eademque in mediana coccygis linea 

 decurrebat. Cetera apparuerunt similia, ac in Corvo. 



§ 152. 



IX. In Fringilla cardueli (mare): Pars arcus hypogastrici 

 inter venas coccygeas externas sita brevior erat, quam in Fringilla 

 Spino. Cetera paria. 



§ 153. 



X. In Corvo monedula (mare): Venae hypogastricae renum 

 superiorem faciem modo ingressae statim emittebant ramum ad arcum 

 pertinentem. Arteriae hypogastricae prius ortae et minus di- 

 vergentes, quam in Corvo Cornice, non nisi antea ulteriorem partem 

 venarum coccygearum externarum comitatae ad venas hypogastricas 

 abibant. Cetera eadem, quae in Corvo Cornice. 



